OBRAZLOŽENJE UZ TREĆE IZMJENE I DOPUNE PRORAČUNA GRADA LUDBREGA ZA 2020. GODINU

PRIHODI

Trećom Izmjenom i dopunom Proračuna Grada Ludbrega za 2020. godinu nastoji se uspostaviti ravnoteža između planiranih prihoda i planiranih proračunskih izdataka. Po ovoj trećoj procjeni, tekući prihodi uključujući kapitalne prihode i potpore, iznosili bi 61.296.836kuna.

Promatrajući ukupne prihode po ovim Izmjenama u odnosu na Plan proračuna u iznosu od 65.613.757 kuna vidljivo je da su ukupni prihodi smanjeni za 4.316.921 kuna ili za 6,58 %.

Smanjenje prihoda planirano je od tekućih pomoći od inozemnih vlada u EU za 663.557 kuna što predstavlja usklađenje s ostvarenim pomoćima za realizirane EU projekte u protekle dvije godine (Zeleno želimo, Ecosmartcities, Desco, Happy Bike, Ecogardens). Kapitalne pomoći iz državnog proračuna umanjene su za 725.000 kuna iz razloga što nismo dobili sva ugovorena sredstva za pomoć u realizaciji Arheološkog parka u Ludbregu. Navedena sredstva u planu su za 2021.godinu.

Smanjenje kapitalnih pomoći od ostalih izvanproračunskih korisnika državnog proračuna u iznosu od 248.375 kuna odnosi se na sufinanciranje Hrvatskih voda za sanaciju klizišta u Vinogradima Ludbreškim koje su taj projekt sufinancirale u iznosu od 733.125 kuna. Značajno smanjenje sredstava u iznosu od 2.624.518 kuna planirano je kod kapitalnih pomoći iz državnog proračuna za realizaciju projekta Arheološkog parka u Ludbregu iz razloga sporije dinamike radova zbog konzervatorskih istraživanja te je povlačenje istih sredstava planirano u 2021.godini.

Povećanje prihoda za 1.500.000 kuna planirano je kod poreza i prireza na dohodak,tekuće pomoći iz državnog proračuna temeljem prijenosa EU sredstava povećane su za 128.899 kuna ,a ista se odnose na započeti projekt „Zaželi“ na kojem je zaposleno 21 djelatnica za pomoć starijim i nemoćnim osobama.

Za 266.000 kuna povećana su sredstva kapitalnih pomoći iz državnog proračuna temeljem prijenosa EU sredstava za već ranije realizirane projekte Kratke ulice u Ludbregu i šumske ceste u Vinogradima Ludbreškim (predio Lijepa Gorica). Prihodi od zakupa poslovnih objekata povećani su za 50.000 kuna, a za 30.000 kuna ostale naknade za korištenje nefinancijske imovine –pravo služnosti HT-a za položenu telekomunikacijsku mrežu.

**RASHODI**

Promatrajući ukupne rashode po ovim Izmjenama u odnosu na plan proračuna u iznosu od 66.020.406 kuna, vidljivo je da su ukupni rashodi smanjeni za 4.316.921 kunu ili za 6,54%.

Značajnije smanjenje sredstava u iznosu od 855.500 kuna planirano je za rashode za zaposlene iz razloga što je dio sredstava za plaće planiran na projektu arheološkog parka , a plaće su početkom godine smanjene za 3%. Smanjena su sredstva dječjim vrtićima Smjehuljica i Iskrica u ukupnom iznosu od 214.000 kuna iz razloga što je u vrtićima bio manji broj djece u odnosu na plan. Lukomu d.o.o smanjena su sredstva za 418.720 kuna za program održavanja komunalne infrastrukture iz komunalne naknade. Sredstva za kupnju građevinskog zemljišta umanjena su za 250.000 kuna, a za isti iznos i sredstva za sanaciju klizišta jer su

radovi koštali manje od planiranih. Subvencije poljoprivrednicima umanjene su za 271.000 kuna iz razloga što nije bilo više zahtjeva za iste. Značajno umanjenje sredstava za 1.946.550 kuna planirano je za radove na arheološkom parku iz ranije navedenih razloga. Kod ostalih projekata koji se financiraju iz EU sredstava izvršene su korekcije u skladu sa dinamikom realizacije radova.

Značajnije povećanje sredstava ovim rebalansom planirano je za rad Mjesnih odbora u ukupnom iznosu od 247.500 kuna. Dječjem vrtiću Radost evidentirano je povećanje sredstava u iznosu od 805.291 kuna, a ista se odnose na ulaganja u dogradnju novog dijela vrtića i nabavu opreme. Zajednici sportskih udruga povećana su sredstva za 140.000 kuna. Za socijalne potrebe-naknade građanima i kućanstvima u novcu povećane su za 50.000 kuna, a za 30.000 kuna povećano je financiranje javnih potreba civilnog društva. Tehničkoj kulturi Ludbreg povećana su sredstva za 19.500 kuna. Za izradu projektne i prostorno planske dokumentacije povećana su sredstva za 178.000 kuna, a za tekuće i investicijsko održavanje svih gradskih objekata 100.000 kuna. Geodetsko-katastarske usluge povećane su za 250.000 kuna, a planirana je i nova stavka u proračunu u iznosu od 50.000 kuna koja se odnosi na troškove zbrinjavanja opasnog azbestnog otpada Lukomu d.o.o na reciklažnom dvorištu.

Varkomu d.o.o Varaždin povećana su sredstva u iznosu od 83.000 kuna za izgradnju vodovoda u Bolfanu i Segovini.

Za izgradnju cesta osigurano je dodatnih 536.000 kuna, a za nabavu opreme 300.000 kuna.

Sve pojedinačne korekcije vidljive su u prijedlogu III Izmjena i dopuna Proračuna Grada Ludbrega za 2020. godinu.

U članku 4. trećih Izmjena i dopuna proračuna predloženo je da iste stupaju na snagu prvog dana od dana objave iz razloga što je u proračunu veliki broj aktivnosti i projekata, zbog čega je potrebno što prije evidentirati poslovne događaje koji nastaju realizacijom istih.

Gradonačelnik predlaže Gradskom vijeću da usvoji III Izmjene i dopune proračuna Grada Ludbrega za 2020. godinu.